CELEX: 32016R1962
Language: et
Date: 2016-11-07 00:00:00
Title: Komisjoni rakendusmäärus (EL) 2016/1962, 7. november 2016, teatavate kaupade klassifitseerimise kohta kombineeritud nomenklatuuris

10.11.2016   
               
               
                  ET
               
               
                  Euroopa Liidu Teataja
               
               
                  L 303/1
               
            KOMISJONI RAKENDUSMÄÄRUS (EL) 2016/1962,
      7. november 2016,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 7. november 2016
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Kokkumonteerimata dušiuksed, mis on ette nähtud paigaldamiseks ja seina külge kinnitamiseks, koosnevad järgmistest detailidest:
                     
                                 —
                              
                              
                                 kaks ühekordsest turvaklaasist (ESG EN 12150) valmistatud paneeli mõõtmetega 2 100  × 860 × 6 mm (uksena toimiv pööratav paneel) ja 2 100  × 810 × 6 mm (fikseeritud mittepööratav paneel);
                              
                           
                                 —
                              
                              
                                 kaks kummagi paneeli ühele küljele kinnitatavat alumiiniumprofiili mõõtmetega 2 100  × 25 mm, siinidel plasttihendi ja nelja kruviauguga;
                              
                           
                                 —
                              
                              
                                 käepidemed, toed, plaadid, hinged, klambrid ja muud kõrgkvaliteetterasest kinnitusvahendid,
                              
                           
                                 —
                              
                              
                                 kruvid, kuuskantvõtmed, tüüblid ja ankrud;
                              
                           
                                 —
                              
                              
                                 tihendid (magnettihend uksepaneelide sulgemiseks ning lõõtstihend kinnitatud ja liikuvate osade vaheliseks tihenduseks).
                              
                           Klaas on kaitstud, seda on karastatud ning töödeldud lubja, mustuse ja puhastusvahendi sedimendi vastu.
                     Vt toote foto juba kokkumonteeritud kujul (*).
                  
                  
                     7020 00 80 
                  
                  
                     Klassifikatsioon määratakse kindlaks kaupade kombineeritud nomenklatuuri klassifitseerimise üldreegliga 1, üldreegli 2 punktiga a, üldreegli 3 punktiga b ja üldreegliga 6 ning CN-koodide 7020 00  ja 7020 00 80  sõnastusega.
                     Toode on liittoode, mis esitatakse tollile kokku monteerimata ja koosneb eri detailidest. Kuna profiilid on üksnes kummagi paneeli ühel küljel, ei loeta toodet raami asetatuks (vt ka kombineeritud nomenklatuuri selgitavad märkused, grupp 70, „Üldist“, teine lõik). Profiilid, kinnitusvahendid, kruvid, tüüblid, tihendid jne on teisese tähtsusega koostisosad. Seetõttu määrab toote põhiomaduse klaas.
                     Toodet ei või klassifitseerida rubriiki 7326  kuuluvaks muuks terastooteks ega rubriiki 7610  kuuluvaks alumiiniumist aknaraamiks.
                     Samuti ei või toodet klassifitseerida rubriiki 7013  kuuluvaks klaaskaubaks, mis on ette nähtud kasutamiseks tualett-tarvetena vms otstarbeks, kuna see rubriik hõlmab üksnes väiksemaid liigutatavaid tooteid (vt ka HSi selgitavad märkused, rubriik 7013 , esimene lõik, punkt 2).
                     Toodet ei või klassifitseerida rubriiki 7007  kuuluvaks kildumatuks klaasiks, kuna see rubriik hõlmab kildumatut klaasi, kuid mitte sellest valmistatud tooteid.
                     Seepärast tuleb toode klassifitseerida CN-koodi 7020 00 80  alla kui muu klaastoode.
                  
               
            (*)  Foto on üksnes illustratsiooniks.